**Csongrád Város Polgármesterétől**

**Száma**: REF/ 92-2 /2022.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2022. szeptember 29-ei ülésére**

**Tárgy:** II számú fogorvosi körzet praxisjogáról való lemondás Csongrád Városi Önkormányzat részére Csongrád Városi Önkormányzat és Dr. Poczné Dr. Varga Dorina (Medicina Dental BT. 6726. Szeged Kőrösmező u 36.) közötti, II. sz. fogorvosi praxis ellátására kötött feladat - ellátási szerződés megszüntetése

**Tisztelt Képviselő-testület!**

Dr. Ponczné Dr. Varga Dorina fogorvos (Medicina Dental BT. 6726. Szeged Kőrösmező u 36.), a II. sz. fogorvosi alapellátás praxisjogával rendelkező fogorvos, 2022. szeptember 13.-ai keltezésű levelében tájékoztatta önkormányzatunkat, hogy 2022. október 31. napjával a praxis jogáról le kíván mondani és azt átadja Csongrád Városi Önkormányzat részére. Dr. Ponczné Dr. Varga Dorina bejelentése az előterjesztés mellékleteként csatolásra került.

A NEAK. (Nemzeti Egészségbiztosítási Alapkezelő) finanszírozási szerződés előírásai értelmében, amennyiben Dr. Ponczné Dr. Varga Dorina (Medicina Dental BT. 6726. Szeged Kőrösmező u 36) a praxist nem kívánja működtetni, Csongrád Városi Önkormányzat Képviselő-testületének a működtetésre vonatkozó feladat - ellátási szerződés megszüntetésére vonatkozó határozatát meg kell hoznia.

Dr. Ponczné Dr. Varga Dorina írásban nyilatkozatott a II. sz. fogorvosi praxis sikertelen értékesítéséről.

A feladat - ellátási szerződés megszűnése után a rendelő helyisége változatlan helyszínen, 6640 Csongrád, Gyöngyvirág u 5. sz. alatt a 110.es számú rendelőhelyiségben marad.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „II számú fogorvosi körzet praxisjogáról való lemondás Csongrád Városi Önkormányzat részére, Csongrád Városi Önkormányzat és Dr. Poczné Dr. Varga Dorina (Medicina Dental BT. 6726. Szeged Kőrösmező u 36.) közötti, II. sz. fogorvosi praxis ellátására kötött feladat - ellátási szerződés megszüntetése” előterjesztést és az alábbi döntést hozza:

Csongrád Városi Önkormányzat Képviselő-testülete 2022. november 01 napjával a II sz. fogorvosi körzet praxisjogát átveszi működtetésre. A II sz. fogorvosi alapellátási praxis működtetésére vonatkozó feladat- ellátási szerződést 2022. október 31.-napjával megszüntetésre kerül.

Felelős: Bedő Tamás polgármester

 Dr. Ponczné Dr. Varga Dorina

Határidő: 2022. október 30.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Ponczné Dr. Varga Dorina
3. Egészségügyi referens és általa az érintettek.

Csongrád, 2022. szeptember 26. Bedő Tamás

 polgármester

